O (ալբոմ, Դեմիեն Ռայս)

O, իռլանդացի երաժիշտ Դեմիեն Ռայսի առաջին ստուդիական ալբոմը՝ թողարկված 2002 թվականի փետրվարի 1-ին Իռլանդիայում և Միացյալ Թագավորությունում։ Ալբոմը նվիրված է Ռայսի ընկեր Միք Քրիստոֆերին, որը մահացել է 2001 թվականին՝ գլխի վնասվածքի պատճառով։

Երգի մասին 

Դեմիեն Ռայսը նախկինում «Juniper» երաժշտական խմբի անդամ էր, սակայն ստեղծագործական կազմի փոփոխությունների հետևանքով խումբը Իտալիայում, չհասցնելով վերադառնալ Իռլանդիա, կազմալուծվել է։ Նա պետք է հանդիպեր իր երկրորդ զարմիկի՝ կոմպոզիտոր Դեյվիդ Արնոլդի հետ, որը, լսելով Ռայսի երգերը, տպավորվել է և դրանց կարճ տարբերակները ուղարկել երաժշտական հրատարակիչներին, սակայն հաջողություն չի գրանցվել։ Հիասթափվելով Արնոլդը տան պայմաններում ստեղծել է ձայնագրման հարմարանքներ և սկսել աշխատել Ռայսի հետ՝ ձայնագրելով ալբոմը։ Նա $500 պարտք է վերցրել իր հորից, որը պետք է վերադարձներ ալբոմն ավարտելուց հետո։ Ձայնագրում է իրականացվել նաև օպերային երգիչների, Gregorian խմբի անդամների և Լայզա Հանիգանի հետ, վերջինս այդ պահին Ռայսի գործընկերը և զուգընկերն էր։

Ռայսը ցանկանում էր թողարկել ալբոմը՝ առանց առաջնակարգ լեյբլի աջակցության, մտածելով, որ ստորագրելով պայմանագիր, նա ստիպված կլիներ փոխել իր երաժշտական ուղղությունը և անել այն, ինչը նրան դուր չէր գա։ Ալբոմը թողարկվեց որպես «CD չափսի գիրք, որտեղ ներառված էին անձնական ստեղծագործությունները, երգի բառերը և լուսանկարներ»։ 2003 թվականին ալբոմը ՝ համաշխարհային դառնալու գործում մեծ աջակցություն է ստացել Vector Records-ի կողմից, լեյբլն այդ պահին նոր կազմավորված էր և թիրախավորել էր անկախ կատարողներին։

Ավելի ուշ Ռայսը ասել է․ «Ես ցանկանում եմ մոռանալ բոլորի մասին և հաջորդ ձայնագրությունը ստեղծել իմ համար, քանի որ ես ցանկանում եմ լինել այնտեղ, որտեղ պետք չէ մտածել մյուսների մասին։ Ես հիմա այնպիսի տարածքում եմ, որտեղ ստեղծում եմ երաժշտություն և հույզեր այն մարդկանց հետ, որոնց հետ ինձ հարմարավետ եմ զգում։ Եվ դա է ինձ համար այն ամենի էությունը, ինչը մենք արել ենք և շարունակում ենք անել»։

Արձագանք 

O ալբոմը թողարկվելուց հետո մեծ աղմուկ է բարձրացրել Եվրոպայում, հետագայում նաև ողջ աշխարհում։ Այն, 115 շաբաթ մնալով UK Albums շքերթում, զբաղեցրել է 8-րդ հորիզոնականը, երկու սինգլներ եղել են թոփ 30-ում, իսկ Cannonball-ը հասել է 9-րդ հորիզոնական։

2003 թվականին ալբոմը հաղթել է Shortlist Prize-ը՝ երաժշտության մեջ կատարողի հաջողություն անվանակարգում, որը այն ժամանակ 500,000 օրինակից պակաս վաճառված ալբոմների համար հեղնակավոր մրցանակ էր, չնայած, որ այն հետագայում Ամերիկայում պետք է ոսկե առաջադրման արժանանար։

Volcano երգի տեսահոլովակը 2003 թվականի հոկտեմբերին ԱՄՆ-ի VH1's Top 20 Video countdown շքերթում էր։

Ժառանգություն 

2014 թվականին The Irish Independent-ից Ջոն Միգերը ալբոմը նկարագրել է որպես «իռլանդական մշակույթի վերջին տասնամյակում գլխավոր ձեռքբերում»։ 2015 թվականին That Music Mag-ից Դոնթե Քիրբին ասել է. «Եթե համեմատենք հարաբերությունները մետալուրգիայի հետ, ապա այս ալբոմը դրա գլխավոր երակն է։ Եթե ձեր զուգընկերը լքել է ձեզ, եթե մոտ ընկերը չի պատասխանում ձեր զանգերին կամ ձեր կրծքավանդակում ցավ ունեք, ապա O-ն կարող է զրուցել ձեր հետ»։ 2015 թվականին Joe.IE-ից Փոլ Մուրը ասել է, թե ինչքան դժվար է նկարագրել ալբոմը, որովհետև «բոլոր ձայնագրությունները մթնոլորտային, որսացող և խորասուզող են»։

Օգտագործումը մեդիայում 

Ըստ 2017 թվականի վերջին տվյալների ալբոմում ներառված երգերը օգտագործվել են 37 ֆիլմերում և հեռուստասերիալներում։

 «The Blower's Daughter»-ը օգտագործվել է ՄայքՆիքոլսի 2004 թվականի ֆիլմ Closer-ի թրեյլերում և ֆիլմում։
 «Cold Water»-ը օգտագործվել է 2003 թվականի ֆիլմ I Am David-ում, 2005 թվականի ֆիլմ Stay-ի երթագրերում, 2014 թվականի Prey հեռուստասերիալի եզրափակիչ էպիզոդի ենթագրերում և The Girl in the Café սերիալի բացման և փակման տեսարաններում։ Բացի դա, այն ներկայացվել է նաև ֆրանսիական 2010 թվականի ֆիլմ Les Petits Mouchoirs-ում։ Երգի առաջին հատվածը օգտագործվել է Closer-ի մի քանի տեսարանների բացման համար։
 «Delicate» օգտագործվել է 2014 թվականի դրամա The Affair-ի երկրորդ եթերաշրջանի առաջին էպիզոդում, House M.D-ի երկրորդ եթերաշրջանի երրորդ էպիզոդի վերջին գործողությունում, Lost-ի առաջին եթերաշրջանում և Money Heist-ի «TKO» էպիզոդում։

Երգերի ցանկեր

Անձնակազմ 
 Դեմիեն Ռայս – վոկալ, դաշնամուր, կիթառ, հարվածային գործիքներ, կլառնետ, ձայնագրման պրոդյուսեր
 Լայզա Հանիգան – բեք վոկալ, վոկալ՝ «Silent Night» թաքնված երգում, դաշնամուր
 Վիվիեն Լոնգ – թավջութակ
 Մարք Քելի – էլեկտրոնային կիթառelectric guitar, production
 Շեյն Ֆիձիմոնս – բաս կիթառbass guitar
 Թոմ Օսանդեր – հարվածային գործիքներpercussion, drums
 Քերոլայն «Քազ» Ֆոգերի – ջեմբե
 Դորին Քուրան – մեցցո-սոպրանո Eskimo-ում
 Նիկոլաս Դոդ – դիրիժոր
 Քոլմ Մաք Քոն Իոմեիր – ջութակ
 Քոնոր Դոնովան – լիտավր, հարվածային գործիքներ
 Ջին Մյուեր – իմպրովիզացիա, դաշնամուր

Շքերթներ

Ծանոթագրություններ 

2002 ալբոմներ
Անգլալեզու ալբոմներ